Corinne Le Quéré, CBE FRS (alizaliwa Julai 1966) ni mwanasayansi wa Kifaransa-Kanada. Yeye ni Profesa wa Utafiti wa Jumuiya ya Kifalme ya Sayansi ya Mabadiliko ya Tabianchi kutoka Chuo Kikuu cha East Anglia (UEA) na Mkurugenzi wa zamani wa Kituo cha Tyndall cha Utafiti wa Mabadiliko ya Tabianchi . Yeye ni mwenyekiti wa Baraza Kuu la Ufaransa la Hali ya Hewa na mjumbe wa Kamati ya Uingereza ya Mabadiliko ya Tabianchi. Utafiti wake unaangazia mwingiliano kati ya mzunguko wa kaboni na Kupanda kwa halijoto duniani . Le Quéré alipokea B.Sc. ya fizikia kutoka Chuo Kikuu cha Montreal, Shahada ya Uzamili ya Sayansi ya Anga na Bahari kutoka Chuo Kikuu cha McGill, na Shahada ya Uzamivu katika tasnia ya bahari kutoka Chuo Kikuu cha Paris VI . Alikuwa Mwenyekiti mwenza wa Mradi wa Global Carbon (GCP) kuanzia mwaka 2009 hadi 2013. Ndani ya GCP, alianzisha na kutekeleza kwa zaidi ya muongo mmoja uchapishaji wa kila mwaka wa Bajeti ya Global Carbon. Mwaka 2014-2017 amekuwa mwanachama wa Kamati ya Kisayansi ya jukwaa la Future Earth kwa ajili ya utafiti endelevu. Yeye ndiye mwandishi wa ripoti ya 3, 4 na 5 ya tathmini ya Jopo la Serikali Mbalimbali kuhusu Mabadiliko ya Tabianchi .